Diari Oficial de la Generalitat Valenciana


Sumari del DOGV 2389, del 17-11-1994 (1994/833054)

RESOLUCIÓ de 26 d'octubre de 1994, de la directora general de l'Institut Valencià d'Administració Pública, per la qual es convoca un curs sobre «Anàlisi i valoració de llocs de treball», per a funcionaris de l'administració local.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2389

Data del DOGV
:   17-11-1994

Secció del DOGV
:   ALTRES DISPOSICIONS

Número del document
:   1994/833054


Data del document
:   26-10-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 26 d'octubre de 1994, de la directora general de l'Institut Valencià d'Administració Pública, per la qual es convoca un curs sobre «Anàlisi i valoració de llocs de treball», per a funcionaris de l'administració local. [94/7586]  
L'anàlisi i la valoración dels llocs de treball constitueixen la base dels instruments jurídics mitjançant els quals es realitza l'ordenament i la racionalització del conjunt de llocs de treball de qualsevol administració, i el punt de referència obligat, tant per a l'adaptació de les relacions o catàlegs de llocs de treball existents com pera les diverses modificacions que es puguen produir en elles en el futur.  
De conformitat amb tot el que hem exposat i davant la demanda que s'ha plantejat des de diverses corporacions locals sobre aquest tema, es convoca el curs següent:  
«Anàlisi i valoració de llocs de treball en l'administració local».  
1. Continguts  
Mòdul I  
- Introducció a la teoria dels sistemes, coneixements dels elements que conformen una organització i la seua interrelació.  
Mòdul II  
- L'organització político-administrativa de les entitats locals: potestat d'autoorganització local.  
- Nivells d'organització político-administratius.  
- El ROM.  
- Les relacions entre l'organització político-administrativa i els recursos humans de les entitats locales.  
Mòdul III  
- Estructura i organització dels recursos humans en l'Administració local: plantilla. Relacions/catàleg de llocs de treball.  
- Registre de personal.  
- Problemàtica legislativa.  
Mòdul IV  
a) - Anàlisi i valoració dels llocs de treball: concepte i objectius. Situació de la valoració dels llocs de treball dins del sistema. Etapes del procés.  
- Participació de tots els estaments de l'organització.  
- Creació del comitè de valoració. Definició dels factors.  
- Planificació de la recollida de la informació i del contingut de les descripcions dels llocs de treball. Disseny dels suports documentals. Elecció de criteris de classificació-valoració. Elecció dels graus per factor.  
- Descripció dels llocs de treball. Concepte i objectius.  
- Procés de recollida de la informació: mètodes. Exemples de descripcions de llocs de treball. Validació de les descripcions.  
- Anàlisi dels llocs de treball. Aplicació dels factors seleccionats i dels criteris de classificació-valoració.  
- Classificació-valoració dels llocs de treball. Concepte i objectius. Aplicació dels criteris de classificació per a cadascú dels llocs de treball. Definició de bandes. Avaluació crítica de la valoració dels llocs de treball.  
b) - Retribució. Aspectes jurídics de la retribució en les corporacions locals.  
- Anàlisi del sistema retributiu actual. Conceptes retributius. Massa salarial. Conversió de bandes en retribucions.  
- Remuneració variable: incentius.  
- Confrontació entre el sistema actual i el proposat. Repercusions pressupostàries.  
- Integració del sistema de VPT amb el conveni col·lectiu.  
Mòdul V  
- Anàlisi de l'entorn.  
- Escales retributives comparatives en les distintes administracions públiques i en el sector privat.  
- Readaptació del sistema.  
Mòdul VI  
- Un cas pràctic: l'Ajuntament de Mislata (València).  
2.Destinataris: personal tècnic de l'administració local, titulats superiors o mitjans.  
3. Règim general  
Durada: 40 hores.  
Lloc: València.  
Dates: 12, 13, 14, 15 i 16 de desembre.  
Horari: de dilluns a dijous, de 10 a 14'30 i de 16'30 a 20'30 hores i el divendres de 8'30 a 14'30 hores.  
Participants: 20.  
Preu: el preu del curs és l'establert en l'Ordre de 8 de gener de 1993, del conseller d'Administració Pública, per la qual s'estableixen els preus públics a percebre per l'Institut Valencià d'Administració Pública (DOGV núm. 1956, de 3 de febrer de 1993).  
Sol·licituds: les sol·licituds hauran d'adreçar-se a l'IVAP, carrer Museu 3, 46327 València, Fax (96) 386 63 38, en el termini de 10 dies abans d'iniciar-se el curs. Caldrà consignar-hi les dades personals, el lloc de treball, la corporació, el telèfon corresponent i les funcions que realitze el funcionari.  
En la petició haurà de constar l'autorització de l'alcalde, regidor delegat o cap del servei corresponent. En el cas que en una mateixa corporació hi haja més d'una petició haurà de trametre's una llista prioritzada de les sol·licituds.  
La valoració d'aquest curs, als efectes del que preveu l'article 1.D de l'Ordre de 10 d'agost de 1994, per la qual es dicten normes sobre concursos de provisió de llocs de treball reservats a funcionaris de l'administració local, amb habilitació de caràcter nacional (BOE 12.08.94), es determinarà quan siguen aprovats per l'INAP els criteris de reconeixement i valoració; i serà comunicada, en el seu moment, als interessats.  
De igual manera es procedirà quan la Generalitat Valenciana determine els mèrits de valoració autonòmica.  
València, 26 d'octubre de 1994.- La directora general de l'IVAP: Juana Serna Masiá.